GiliGold/VAD_KnessetCorpus huggingface dataset:
עודד פורר:
 יש פה הבטחות, הרי, גם של שר הקליטה, שלא התקיימו
עודד פורר:
 אנחנו דיברנו על קיצור תקופת הסיוע והגדלת סכומי הסיוע מחמש שנים לשנתיים
עודד פורר:
 בעצם להקדים את המימון כדי שבשנתיים הראשונות יהיה סיוע מוגדל
עודד פורר:
 הדבר הזה לא קרה
עודד פורר:
     אבל, ניחא
עודד פורר:
 נניח שאנחנו נמצאים עכשיו במצב של קיצוצים אז אתה אומר "אני בינתיים משאיר את המצב הקיים כי אין למדינה כסף זמין היום כדי לעשות אותו מהלך"
עודד פורר:
 אבל, הניסיון לקצר את התור דרך העובדה שעושים קיצוץ במדינת ישראל, הוא פשוט לא מתקבל על הדעת
עודד פורר:
 ההורדה ל-15 שנה היא לא סבירה במקרה הזה של עולים
עודד פורר:
 ולא לחינם יש פה –, וכמו שנאמר גם בדיון הקודם, זה גם סותר המלצות של ועדה ממשלתית שהייתה בעניין הזה, שהתקבלה גם בהחלטת ממשלה
ולדימיר בליאק:
יש פה גם רציונל שהוא מאוד-מאוד ברור
ולדימיר בליאק:
 זה מאוד-מאוד ברור
ולדימיר בליאק:
 אנשים שעלו בגיל 40-42, לא יהיה להם מספיק זמן לצבור זכויות פנסיוניות
ולדימיר בליאק:
 בטח אלה שעלו בגיל 52
עודד פורר:
הם נמצאים בסיטואציה שונה
עודד פורר:
 הם נמצאים בסיטואציה שונה מאחרים
עודד פורר:
 זה לא משנה אם הם בארץ 20 שנה
עודד פורר:
 אין לזה משמעות במובנים האלה
עודד פורר:
 זה נכון שאתה יכול להגיד על מישהו שהוא 30-35 – בסדר, אני מקבל את זה לא לנצח
עודד פורר:
 אבל, 15 שנה זה לא רלוונטי
עודד פורר:
 פשוט לא רלוונטי
עודד פורר:
 השאלה אם נעשה בעניין הזה בכלל משהו מאז הדיון הקודם
אלעד זכות:
לגבי נושא המתקששים אני לא מכיר שנעשה איזשהו שינוי מצד משרד האוצר
אלעד זכות:
 שוב, קשה לי פה גם לייצג
עודד פורר:
 עוד דיון, עוד ערעור
עודד פורר:
 השר ערער על זה לממשלה, למשל
עודד פורר:
 יש כל מיני מהלכים שאפשר לעשות
עודד פורר:
 השאלה אם נעשו איזשהם מהלכים על ידי משרד הקליטה כדי להילחם על הדבר הזה
אלעד זכות:
אני מכיר את העבודה שיש לנו באמת לאור מה שעלה בוועדה על נוהל הסירובים, שבאמת יהיה מותאם
אלעד זכות:
 אגב, בדקתי בינתיים עם סמנכ"לית הדיור שלנו – אנחנו באמת, אני יכול להגיד בוודאות שזה לא קשור אלינו כמשרד
אלעד זכות:
 לא שינינו את הנוהל עדיין
אלעד זכות:
 ולכן, זה לא הנחיה שלנו ולא זה
אלעד זכות:
 נשמח באמת לבדוק
אלעד זכות:
 לגבי המתקששים, החלטת הממשלה מדברת באמת על הגבלה ל-15 שנה מיום העלייה
אלעד זכות:
 הרציונל מובן לפה ולשם
יעל הבסי-אהרוני:
אני אגיד שני דברים
יעל הבסי-אהרוני:
 קודם כול, הסיפור של חבר הכנסת בליאק הוא דוגמה מופתית, הוא ממש הסיפור המושלם ללמה אסור לעשות את הדברים כמו שעשיתם
יעל הבסי-אהרוני:
 אני עובדת בתחום הדיור הציבורי למעלה מ-15 שנה
יעל הבסי-אהרוני:
 כל פעם שמישהו הוציא איזו הודעה, איזו כותרת בעיתון, הפקיד למטה; ב"עמידר", ב"מגר", ב"מתן חן", במחוז תל אביב או מרכז של משרד הקליטה, קרא את זה ויישם את זה
יעל הבסי-אהרוני:
 זה פשוט פשע לעשות את זה כמו שאתם עושים את זה
יעל הבסי-אהרוני:
     אנשים בסוף, בקצה, הם לא יודעים
יעל הבסי-אהרוני:
 הם לא יודעים להגיד "לא, זה רק הצעת מחליטים, עוד אין נוהל"
יעל הבסי-אהרוני:
 לא, אסור לעשות את מה שאתם עשיתם
יעל הבסי-אהרוני:
 כי אנשים שומעים את זה איפשהו
יעל הבסי-אהרוני:
 ואין לכם שום שליטה – לא לכם, משרד הקליטה; ולא לכם, משרד השיכון – על כל פקיד ופקיד בקצה
יעל הבסי-אהרוני:
 זה האתגר שלכם
יעל הבסי-אהרוני:
 אני לא מקנאת בכם
יעל הבסי-אהרוני:
 כי אני יודעת שיש שינויים לטובה בשני המשרדים
יעל הבסי-אהרוני:
 אני עובדת בתחום הזה הרבה שנים
יעל הבסי-אהרוני:
 ואני יודעת שיש שינויים לטובה במשרדים
יעל הבסי-אהרוני:
 האתגר הגדול שלכם הוא להביא את זה למטה
יעל הבסי-אהרוני:
 אבל, אתם צריכים לצאת מנקודת הנחה שאתם לא שם
יעל הבסי-אהרוני:
 אתם לא שם
יעל הבסי-אהרוני:
     אין לכם שום שליטה על מה שקורה שם בקצה
יעל הבסי-אהרוני:
 ועל אנשים שכבר עשרות שנים יושבים באותו תפקיד, באותו כיסא, וכבר איבדו, למרבה הצער, את הרגישות ואת הזהירות הרבה שבה אתם, משרדי הממשלה מטפלים בנושא הזה
יעל הבסי-אהרוני:
 אתם צריכים להוריד את זה מסדר היום
יעל הבסי-אהרוני:
 תחזרו לפה כשיהיו נהלים, שאנחנו מדברים עליהם כבר שנה שלמה
יעל הבסי-אהרוני:
 ואני באופן אישי מדברת עם שני המשרדים כבר שנתיים – אין נהלים
יעל הבסי-אהרוני:
 לא במשרד השיכון ולא במשרד הקליטה
יעל הבסי-אהרוני:
 אז הדבר הזה צריך לרדת מסדר היום שלשום, או לפני חודש, כשפרסמתם את זה
יעל הבסי-אהרוני:
 כי אתם לא יכולים למנוע מצבים כאלה, ולא משנה כמה תבררו את זה
עודד פורר:
אני רק אגיד שזה גם לא ברור, כי לפחות לפי מה שנאמר על ידכם פה בוועדה, זה יחול רק על העולים מעתה ואילך, לא על אלה שכבר נמצאים בארץ
עודד פורר:
 זה נאמר פה בוועדה
יעל הבסי-אהרוני:
שזה מביא לשאלה השנייה – למה זה בתקציב? למה כל הדבר הזה הוא בחוק התקציב? איזה קשר יש לתקציב התוספתי החשוב בימי מלחמה לשינוי מדיניות?
עודד פורר:
אני רק אומר שאת השאלה הזאת את לא צריכה להפנות להם, אלא את צריכה להפנות לשר הקליטה ולשר השיכון
עודד פורר:
 הם אלה שבסוף מוציאים לפועל את ההחלטות שלהם במובן הזה
עודד פורר:
 אבל, כן, לפחות, הדרישה שלנו היא שמה שנאמר כאן, שיהיה ברור, אני חייב להגיד גם שאתם צריכים להוריד את זה כלפי מטה
עודד פורר:
 בסניפים ובמחוזות של משרד העלייה והקליטה ובחברות המשכנות צריך להיות ברור שההחלטה לא נוגעת לעולים שנמצאים בארץ
אלעד זכות:
אני אשמח לחדד כמה נקודות
אלעד זכות:
 א' אני לא יודע, מעין תקיפה כזאת על בסיס איזושהי שיחה שאני באמת לא יודע למי היא נעשתה ועל בסיס מה
עודד פורר:
לא, לא, בסדר
עודד פורר:
 אני שם את זה רגע בצד
אלעד זכות:
אני אשמח לשים את זה בפרופורציות
אלעד זכות:
 נבדוק את הדברים, כמו שאמרנו
אלעד זכות:
 נשמח לבדוק ולבחון ולהעביר את זה למטה
אלעד זכות:
 אני לא יודע להגיד שפקידים של משרד העלייה והקליטה עשו את הדבר הזה, ולכן אני אשמח רגע לשים את הדברים ככה
אלעד זכות:
 לגבי הפגיעה מעתה והלאה, דור א' דור ב', דובר לגבי הסיוע בשכר דירה אוטומטי ונושא המתקששים
אלעד זכות:
 אני לא סגור על העניין של מסרבים שלוש פעמים
אלעד זכות:
 כן אמרתי שאנחנו לא מתכננים לעשות את זה בצורה מיידית ודרסטית, ובטח רגע אחרי שנדון ונבחן את ההצעות התקניות
אלעד זכות:
 אני לא יודע, אני אצטרך לבדוק את הנושא הזה גם
אלעד זכות:
 בסדר? לטובת החידוד
עודד פורר:
 מישהו רוצה להוסיף עוד משהו פה?
ולדימיר בליאק:
אני רק אגיד שאני נמצא עכשיו בדיוני התקציב בוועדת כספים, ואנחנו לא נרפה מהנושא הזה עד שהוא ירד מסדר היום
עודד פורר:
אני מבקש, שושנה, את התשובה לגבי הסיפור הזה
עודד פורר:
 תעבירי גם לחברי הכנסת בליאק וגם לוועדה
עודד פורר:
 תעשי את הבדיקה הזו עוד היום
עודד פורר:
 אפשר להעביר את זה במייל כדי שנצרף את זה לפרוטוקול
עודד פורר:
      מעבר לזה אני מבקש ככה: אחד, שר העלייה וההקליטה ושר השיכון לא יפעלו בעניין בדיקת הסירובים, שלושת הסירובים, עד שלא יגובש נוהל ויוצג באופן ברור לציבור
עודד פורר:
 ככל שנעשות הודעות לאנשים בעניין הזה מבלי שיש נוהל אז תצא הנחייה מהמשרדים להפסיק לעשות את הטלפונים האלה ולא לייצר את החרדה המיותרת הזו
עודד פורר:
      אני מבקש שיובהר שוב שהגזירות הכלכליות האלה הן רק על העולים שמגיעים מעתה ואילך, כך הובהר בוועדה הקודמת, ולא על אלה שנמצאים בתוך המערכת ובתוך רשימות ההמתנה
עודד פורר:
 הוועדה כן מבקשת שברגע שמגובש איזשהו נוהל, שהוא יועבר לוועדה ויוצג לוועדה ולחברי הוועדה
עודד פורר:
 בסדר? אוקיי
ולדימיר בליאק:
אגב, עכשיו אני רואה
ולדימיר בליאק:
 מה שנאמר להם, כן? שלא ייקחו מהם את הסיוע המוגדל – ייקחו מהם את הסיוע בכלל
עודד פורר:
ברור, ברגע שזה יוצא בצורה כזאת
עודד פורר:
 אוקיי, תודה, הישיבה נעולה
עודד פורר:
אני רוצה לפתוח את הדיון בוועדת העלייה, הקליטה והתפוצות בנושא קשיים בסיום הליכי הגיור נוכח בירוקרטיה ממשלתית, זה דיון מעקב
עודד פורר:
      לפני כן, נמצאים איתנו מפורום תקווה, משפחות החטופים, שמעון אור, ואחריו אביטל מש
שמעון פרס:
בוקר טוב
שמעון פרס:
 אני ממש מצטער ששוב אני פוגש אותך פה בכנסת, חשבנו שאולי זה לא יהיה, אבל זה לא קורה
שמעון פרס:
 אני דוד של אבינתן אור שנחטף יחד עם נועה ארגמני ב-7 באוקטובר, היא על אופנוע צורחת, הוא לידה, סביבו היו כשבעה-שמונה חמאסניקים
שמעון פרס:
 אנחנו לא יודעים מה קורה איתו היום
שמעון פרס:
 אנחנו 150 יום כבר נמצאים בתוך המלחמה הזאת ואני חושב שמה שקורה, אני רוצה לגעת פה בנקודה מאוד חשובה, מה שאנחנו רואים פה היום, שהחמאס מהתל בנו, זאת בדיוק התוצאה של דרך ההתנהלות שלנו שהיא התנהלות רופסת, שאנחנו מנסים לקבל עסקה או להגיע לעסקה ולמשא ומתן עם רוצחים
שמעון פרס:
     אני הזכרתי ואני אזכיר את זה פעם נוספת, החבר של הבן שלי בגולני, קוראים לו אדיר, כשהחזירו את הגופה שלו אבא שלו התעקש לראות את הגופה, הוא ראה אותה בלי ראש מכיוון שהם כרתו לו את הראש ולקחו את זה לעזה והוא נלחם כמה חודשים כדי שיחזירו לו את הראש חזרה והשייטת מצאו את הראש בתוך עזה בתוך מקרר של גלידות
שמעון פרס:
 עם כאלה אנשים אנחנו מתעסקים, עם אנסים
שמעון פרס:
 לא עושים עם חבורה כזאת עסקאות וזאת הטעות שלנו
שמעון פרס:
      בגלל שאנחנו טועים את הטעות החמורה הזאת הם מהתלים בנו וכשמהתלים בנו אז אנחנו פתאום אומרים וואו, אנחנו אשמים, למה אנחנו מבקשים פתאום רשימה של מי חי? מה, אנחנו בסדר? אנחנו לא בסדר, זה יגרום להם לא להיות במשא ומתן, ואז אנחנו מאשימים את עצמנו ונשיא ארה"ב, המדינה החזקה בעולם מתחנן לאיזה עסקה כדי שהוא יוכל להביא תוצאה טובה לבוחרים שלו
שמעון פרס:
 ככה לא מתנהלים עם רוצחים, ככה לא מתנהלים
שמעון פרס:
 כופים עסקאות, לא עושים משא ומתן עם כאלה אנשים
שמעון פרס:
      כשאנחנו עושים את המשא ומתן הזה אנחנו מקבלים את התוצאה בפנים, 150 יום ואין כלום וגם לא יהיה כלום מכיוון שהם רוצים לחזור חזרה לשלטון, הם לא ישחררו אף אחד
שמעון פרס:
 הם יוציאו לנו את הדם לאט לאט, זה מה שהם יעשו, ובמקום ללכת עד הסוף אנחנו עוצרים באמצע וכשאנחנו עוצרים באמצע אז נהרגים לנו אנשים
שמעון פרס:
 הם חוזרים חזרה מרפיח לצפון, שמים את המטענים וחיילים שלנו נהרגים
שמעון פרס:
 את זה אנחנו מקבלים, לא מקבלים חטופים ואנשים נהרגים
שמעון פרס:
      ואני אומר פה לראש הממשלה וגם לגנץ, עם כל המשחקים המטומטמים האלה, לא מעניין אותנו מי עכשיו יהיה בשלטון, מי יעשה שריר אחד לשני, אותנו מעניין החטופים, זה מה שמעניין אותנו
שמעון פרס:
 אם אתם תעשו כל מיני סלטים פוליטיים באמצע אנחנו נבוא איתכם חשבון
שמעון פרס:
 אנחנו רוצים שיהיה לנו מצב שאנחנו נכנסים לרפיח מציר פילדלפי, סוגרים אותם ומאלצים אותם לעסקה שאנחנו קובעים אותה ולא שהם קובעים אותה
שמעון פרס:
 מספיק עם המשחקים, אנחנו מבזבזים זמן עם כל המשחקים הפוליטיים האלה ואנחנו לא רוצים עסקאות דמה, 30, 40, עוד 45, אנחנו רוצים את כולם ביחד כשאנחנו קובעים את התנאים
שמעון פרס:
 לא רוצים את התנאים? אנחנו שותקים, נכנסים הלאה עם הטנקים
שמעון פרס:
 ואני מבקש ממך, חבר הכנסת וגם חברי הכנסת האחרים, תהיו פה לאמירה הזאת החזקה
עודד פורר:
 אביטל
אביטל מש:
שלום, אני אביטל מש, אשתו של אוריה מש שנהרג בצפון הרצועה בשבוע הראשון של התמרון הקרקעי
אביטל מש:
 אוריה היה יכול לקבל פטור ממילואים, הוא בן 41, יש לנו שישה ילדים, אבל הוא החליט שהוא חותם על המשך שירות במילואים ואפילו בשיחת הטלפון האחת לפני אחרונה שלנו כשהוא הודיע לי, בקודים שסיכמנו עליהם מראש, שהוא עומד להיכנס, הוא גם סיפר לי שהוא עסק הבוקר בהשלמה של כל המסמכים שהוא צריך בשביל לחתום על עוד שנה כי היה ברור לו שזה הולך להיות סיפור ארוך
אביטל מש:
     הוא לא הספיק להשלים את כל המסמכים והמפקד שלו סיפר לנו, אחרי שהוא נהרג, שבעזה, בין קרב לקרב, באיזה שהיא הפוגה, הוא אומר לו: תקשיב, מתני, אני מפחד שיוציאו אותי מפה כי לא הספקתי להשלים את כל הבירוקרטיה
אביטל מש:
 המפקד שלו אומר: ממה שהוא חושש כשהוא בתוך עזה? הוא לא חושש למות, הוא לא חושש להישחק, הוא חושש שמא בגלל הבירוקרטיה הצה"לית יוציאו אותו לפני שהוא יספיק להשלים את המשימה
אביטל מש:
     באותו בוקר אני אמרתי לו שבסדר
אביטל מש:
 הוא שאל אותי אם אני מסכימה שהוא יחתום על עוד שנה ואמרתי לו שכן ובאיזה שהוא מקום, למרות שמאוד מאוד לא טבעי לי להיות במקום הזה פה, אני מרגישה שאני עכשיו מגויסת לעוד שנה להשלמת המשימה כי אנחנו שומעים דיבורים על הפסקת לחימה תמורת לא יודעת מה
אביטל מש:
      אני רוצה להקריא רק שתי שורות שכתבה הבת שלי, ילדה בת 12, היא כתבה חיבור, המורה ביקשה לכתוב חיבור על סיפור של גבורה והיא כתבה על אבא שלה, היא כתבה על רגע הדפיקה בדלת, כתבה על איך הכול התחיל והיא כותבת: עכשיו שלא תבינו לא נכון, אבא שלי לא רצה למות, אז אתם בטח שואלים את עצמכם למה אבא שלי כל כך רצה לצאת להילחם? אז אני אגיד לכם, אני חושבת שהוא פשוט ידע שהטוב צריך לנצח את הרע
אביטל מש:
 אבא שלי נכנס לעזה בשליחות הזאת
אביטל מש:
      ואני בעצם פה כחלק מפורום הגבורה, פורום של משפחות הנופלים, בשביל לחזק אתכם לעמוד במטרות המלחמה שהצבתם, לסיים את המלחמה הזאת עד הסוף, כי יש פה טוב ויש פה רע
אביטל מש:
 שלא נתבלבל, אני חושבת שלכולנו היה מאוד מאוד ברור בשמחת תורה ואולי זה קצת מתעמעם
עודד פורר:
לא התעמעם, ברור לחלוטין מה הטוב ומה הרע פה
אביטל מש:
אנחנו לא יכולים לגור ליד הרע הזה, ואם חשבנו שהם רוצים לחיות איתנו בשלום התברר לכולנו שהם לא רוצים ושמה שעצר אותם עד עכשיו זה רק הטכנולוגיה שלנו וברגע שמשהו שם, לא יודעת מה, התפקשש אז גילינו את פרצופם האמיתי
אביטל מש:
      ואני רוצה לבקש בשמם של הנופלים ולמען החטופים, באמת באמת, שהכוח שיש לעם הזה והכוח שיש לצבא הזה יגיע גם למקבלי ההחלטות, המ"פ של אוריה, הפלוגה שלו השתחררה לפני חודש וחצי, בדברי הסיכום הוא אמר: אני מאוד מקווה שמשחררים אותנו רק בשביל שננוח טיפה ונחזור
אביטל מש:
 הצבא, החיילים רוצים להשלים את המשימה, אני חושבת שרוב העם תומך בהשלמת המלחמה עד הסוף למען ביטחוננו
אביטל מש:
 תודה רבה
עודד פורר:
תודה רבה, יהי זכרו ברוך, ה' ייקום דמו
שמעון פרס:
תודה רבה לכם
עודד פורר:
 נעבור לנושא הדיון
עודד פורר:
 המעברים האלה כל פעם בכל דיון הם קשים לכולנו
עודד פורר:
 אנחנו מקיימים דיון שלישי, נושא הליכי הגיור נוכח בירוקרטיה ממשלתית, עברנו על הנתונים כמה וכמה פעמים
עודד פורר:
 מה מצבנו מבחינת הממתינים לברית כדי לסיים את הליך הגיור? ישראל או הרב יהודה עמיחי, תיתנו לנו את הנתון?
יהודה עמיטל:
 קשה לדבר אחרי מה ששמענו, מה שנקרא מעבר חד מדי
יהודה עמיטל:
 לגבי השאלה שאנחנו עסוקים בה בוועדה השלישית פה בנושא הזה, בסך הכול אנחנו אנשי בשורה טובה היום, אנחנו מקווים מאוד שכל ההליך בשני אופנים, אנחנו הלכנו בשתי דרכים, דרך אחת דרך קצרה זמנית ודרך אחת ארוכה, ברוך ה' בשתי הדרכים הללו התקדמנו מאוד מאוד, אנחנו מעריכים שלקראת סוף החודש הנוכחי, סוף חודש מרץ, נצליח להתחיל להניח בבית חולים את ה - - -
עודד פורר:
בוא נחזור שנייה
עודד פורר:
 כדי לפתור את הבעיה הזאת, אחת זה המכרז, הוא אמור היה לצאת והוא יצא
יהודה עמיטל:
המכרז יוצא בשבוע הבא
עודד פורר:
הוא יוצא רק בשבוע הבא?
יהודה עמיטל:
כן, הוא יוצא בצורה גמורה בשבוע הבא, אם ירצה ה', אחרי שהוא עבר את כל - - -
עודד פורר:
יפורסם לכמה זמן?
ישראל ונחוצקר:
21 יום
עודד פורר:
זאת אומרת שרק בסוף חודש מרץ תתיישבו כדי לבחור זכיין
יהודה עמיטל:
נכון, אבל זו הדרך הארוכה
עודד פורר:
בסדר, בוא נבין איפה אנחנו עומדים
עודד פורר:
 סוף מרץ-תחילת אפריל תתיישבו לבחור זכיין, ייבחר זכיין, להערכתי זה כבר יהיה לאחר הפסח
עודד פורר:
 זאת אומרת שאנחנו מדברים על זה שבדרך הארוכה אפשר יהיה להתחיל לעשות בריתות אולי בחודש יוני, בהנחה שהכול בסדר במכרז והיו מתמודדים והכול
יהודה עמיטל:
נכון
עודד פורר:
נכון לעכשיו מבחינה מכרזית יהיו בריתות רק בחודש יוני
עודד פורר:
 מה הדרך הקצרה?
יהודה עמיטל:
קודם כל לדעתי יישר כוח גדול לישראל, להוציא מכרז מה-1 עד ה-5 או ה-6 למעשה זה מצריך הרבה השקעה והרבה כוח לקדם את זה, ובאמת תודה רבה לישראל על הדבר הזה
יהודה עמיטל:
 הדרך הקצרה מדברת על סוף מרץ, שזה עובד לא בדרך מכרזית כזאת עם מכרזים גדולים, ישראל אחר כך יפרט אותה, אבל בגדול הנוסח הוא שבסוף מרץ, אולי תחילת אפריל, אבל אנחנו מקווים שבסוף מרץ, יש לנו 120 בריתות
שלומית אבינח:
120 ממתינים יש עכשיו?
יהודה עמיטל:
לא, יש 95 או 98
יהודה עמיטל:
 חלק עשו פרטי, אבל כעיקרון יש 95 בריתות
עודד פורר:
עד סוף מרץ יסיימו את כולם?
יהודה עמיטל:
לא, בסוף מרץ יתחילו בדרך הקצרה
דוד טל:
אתה אופטימי, אדוני היושב ראש
דוד טל:
 אבל אפשר להבין רגע איך הגענו למצב הזה?
עודד פורר:
לא, זה כבר אנחנו בדיון שלישי
יהודה עמיטל:
לא נעלה את הדבר הזה עוד פעם
יהודה עמיטל:
 זו הכוונה
יהודה עמיטל:
 אנחנו מקווים שאלו שממתינים יותר זמן, שזה בייחוד הקבוצה האתיופית, היא תהיה ראשונה, ולאחר מכן - - -
עודד פורר:
איך תתבצע הדרך הקצרה?
יהודה עמיטל:
בבית חולים
עודד פורר:
זה בעקבות הפנייה שלי לשר הבריאות?
יהודה עמיטל:
כן
עודד פורר:
בוא נשמע רגע
עודד פורר:
 אני פניתי לשר הבריאות ואמרתי שיש בעיה עם המחיר, הוא אמר לי שהוא יפתור את זה, הוא פתר?
ישראל ונחוצקר:
אני לא שמעתי משר הבריאות כלום, אבל זה לא משנה למי הקרדיט הולך
עודד פורר:
אז אולי נשמע את משרד הבריאות, זהבה
ישראל ונחוצקר:
אבל אם אפשר לפני זה, היושב ראש, בהמשך למה שהרב יהודה אמר, מסתמן לנו פתרון שיתחיל בעזרת ה', אני מקווה, בסוף מרץ, דרך מספר שותפים שהיו שותפים לתהליך הזה, כולל משרד הבריאות, כולל אגף התקציבים באוצר וכולל משרד ראש הממשלה
ישראל ונחוצקר:
 הגענו לבית חולים ממשלתי שיש לנו ממנו הצעת מחיר לברית
ישראל ונחוצקר:
אני מעדיף שלא לגעת בבית החולים, זה בית חולים ממשלתי, מוסכם, מוסכם על ידו, יש לנו רופא, יש לנו חדרי ניתוח, יש לנו את כל מה שאנחנו צריכים
עודד פורר:
אז יהיה בעצם מקום אחד כדי לסיים עד המכרז?
ישראל ונחוצקר:
עד המכרז
ישראל ונחוצקר:
 ברגע שיהיה לנו זוכה במכרז יהיה מכרז
ישראל ונחוצקר:
 עד אז בעזרת ה' יש לנו את הפתרון הזה שאני מקווה שתוך ממש ימים בודדים הכול יהיה חתום וסגור
עודד פורר:
מה חסר?
ישראל ונחוצקר:
חסר החתימה הסופית, אבל יש הסכמה של כולם
עודד פורר:
יש הסכמה של אגף התקציבים?
ישראל ונחוצקר:
יש הסכמה של אגף תקציבים, הבוקר נשלחה לי הודעה
ישראל ונחוצקר:
 הכסף עדיין לא בחשבון אמנם, אבל זה יהיה תוך שבוע וחצי, הכסף יעבור
עודד פורר:
אנחנו רוצים לבוא לוועדה פה כשהם מוכנים לשלם לך
ישראל ונחוצקר:
בגדול אנחנו מדברים על פתרון שבעזרת ה' יתחיל ממש לקראת סוף מרץ
ישראל ונחוצקר:
 זאת השאיפה של כולם
שאול פרבר:
מוהל אחד?
ישראל ונחוצקר:
מוהל אחד
יהודה עמיטל:
מוהל אחד, מדובר על 12 בריתות ביום, עשרה ימים, זה 120 בריתות
עודד פורר:
נמצאת פה דוריה גנות מאגף התקציבים
עודד פורר:
 אנחנו סגורים מבחינת התקציב באירוע הזה?
דוריה גנות:
אנחנו סגורים
דוריה גנות:
 ישראל ניהל שיח מאוד מתקדם עם הצוות שאחראי על תקציב משרד ראש הממשלה והנושא ככלל סגור
דוריה גנות:
 האירוע הטכני הוא שאנחנו בימים האחרונים של אישור תקציב המדינה ולכן המנגנון הטכני של העברת הכסף מתעכב עוד מספר ימים, אבל הכסף קיים
שלומית אבינח:
זה לפתרון הביניים
עודד פורר:
משרד הבריאות, אתם רוצים להתייחס בעניין הזה?
ישראל ונחוצקר:
רק אם אפשר מילה, אני באמת רוצה להודות, גם לאגף התקציבים, גם לחבר'ה במשרד הבריאות, גם לבית החולים הממשלתי שדרכו אנחנו בעזרת ה' נעשה את הדבר הזה
עודד פורר:
וגם לוועדת העלייה והקליטה
ישראל ונחוצקר:
אחרון חביב לוועדת העלייה והקליטה שבאמת נרתמו ונתנו כל אחד את חלקו כדי שהעסק הזה ייצא לפועל
ישראל ונחוצקר:
 אני מקווה שבעזרת ה' זה יתחיל
עודד פורר:
 אוהד וייגלר
אוהד וייגלר:
אני לא אאריך, כולנו מכירים את הסיפור לעומק, אני באמת מקווה שנוכל בקרוב לברך על המוגמר, כולל שאנשים יעברו ויסיימו את התהליך
אוהד וייגלר:
 אני אגיד משפט אחד, התאריך מבחינתנו הוא אפריל 2023, אנשים מחכים עוד תקופה ארוכה לפני, אנחנו מלווים מישהו שסיים את בית הדין ביולי 2022 והוא עדיין מחכה לברית
אוהד וייגלר:
 הוא כרגע נמצא בעזה, הוא הביע נכונות להגיע לדיון הזה, הוא לא יכול כי הוא בשירות מילואים פעיל
יהודה עמיטל:
אחד עבר
אוהד וייגלר:
הוא עוד לא עבר, נכון ללפני עשרה ימים
יהודה עמיטל:
החיילים שאנחנו נתנו לקובי עבר, זה עבר
אוהד וייגלר:
לא
אוהד וייגלר:
 אני לא נכנס
אוהד וייגלר:
 אנחנו באמת רוצים להודות ל - - -
יהודה עמיטל:
אני אפילו חתמתי עליו
עודד פורר:
חבר'ה, לא ניכנס פה למקרים פרטניים
עודד פורר:
 המטרה של הדיון הזה כדיון שלישי, אני עושה פה דיוני מעקב, כדי לפתור את האירוע
עודד פורר:
 ברגע שיש פתרון ואנחנו נמצאים באיזה שהוא פתרון שהוא פתרון סביר, זאת אומרת שאנחנו מדברים על זה שעד לפני הפסח אנחנו מסיימים את ה - - -
ישראל ונחוצקר:
בעניין הזה אני רק אעיר, מבחינת תוכנית העבודה שסגרנו מול בית החולים זה הולך להיות כל יום 12 אנשים
ישראל ונחוצקר:
 כל שבוע יום כזה שנסגר, פעם בשבוע, שני חדרי ניתוח, כל יום 12 אנשים, עד שאנחנו סוגרים את הפער הזה
עודד פורר:
למה אין עוד בית חולים ממשלתי שאפשר לעשות את זה?
ישראל ונחוצקר:
אנחנו עניינו מספר בתי חולים, זה בית החולים היחיד שהגענו איתו בכל התנאים שהיינו צריכים כדי שנסגור את כל הדברים
עודד פורר:
קובי גרידיש מהצבא נמצא בזום
עודד פורר:
 סגן אלוף יעקב גרידיש
יעקב גרידיש:
אחר צוהריים טובים
יעקב גרידיש:
 ברשות יושב ראש הוועדה אני אעדכן שמחר בעזרת ה' אנחנו נקיים את הבדיקות המדוברות, את השמונה שממתינים, מתוכם גם אותם חיילים, תיקים שהפנו אלינו ממערך הגיור האזרחי
יעקב גרידיש:
 אנחנו עובדים ופועלים, בית הדין פועל כבר מתחילת השנה ומתחילת 2024 כבר ממתינים לשבעה שלחלקם הגדול כבר קבענו תאריך לחודש חמישי, שזה הפעם הבאה
יעקב גרידיש:
 יש בזה עשייה ברוכה ברוך ה' ואנחנו מחר נתרגש ביחד עם אותם אלה שמגיעים מכוח ברית מילה כדי לסיים את התהליך
עודד פורר:
אתם לא עושים החודש בכלל?
יעקב גרידיש:
יהיה מחר
עודד פורר:
והפעם הבאה תהיה רק בעוד חודשיים?
יעקב גרידיש:
כן, חודש חמישי
יעקב גרידיש:
 צריך לצבור את החבר'ה שיבואו לעשות ברית מילה
עודד פורר:
כמה בסך הכול תסיימו אצלכם?
יעקב גרידיש:
שמונה מחר ובעזרת ה' בחודש חמישי עוד שמונה
יעקב גרידיש:
 כרגע אין פערים של ממתינים, כל מי שמקבל מצוות מצטרף לפעם הבאה
עודד פורר:
מישהו רוצה להוסיף משהו? חברי הכנסת?
דוד טל:
איך אנחנו דואגים שאנחנו לא צוברים עוד פעם?
עודד פורר:
זה המכרז
דוד טל:
המכרז, זה פותר את זה גם הלאה?
עודד פורר:
בעצם מה שעלה בדיון הקודם זה שהיינו תקועים גם עם הליכי מכרז, גם עם תקציב שלא הועבר למערך הגיור, גם עם רשימה של 98 ממתינים שזה עינוי דין לכל דבר ועניין
עודד פורר:
 אני שמח שלפחות מהדיון הקודם, שר הבריאות שוחח איתי, אני מניח שחלק מהיכולת להתכנס עם איזה שהוא בית חולים, אני מקווה שזה בהשפעתו, וגם אם לא, לא משנה, העיקר שיצא איזה שהוא – כי התעקשנו שיהיה סיכום לטווח הקצר
עודד פורר:
 ראית שאפילו שהם עשו את המכרז בהליכים מאוד מאוד מהירים ועם הרבה מאוד מאמץ שלהם, כולל תקציב, מכרז זה הליך ארוך, לא יוכלו להיכנס לחדר ניתוח לפני חודש יוני, במקרה הטוב
עודד פורר:
 לכן אי אפשר היה לתת פה עוד – זה כבר באמת מוגזם
שאול פרבר:
אני רק רציתי להודות לך אישית וגם במקרה הזה כולנו יושבים באותו צד של השולחן, פשוט היינו צריכים למצוא פתרון ואני באמת שמח שביחד מצאנו פתרון ואני מקווה שזה בר יישום בחודש הקרוב ובאמת שהדברים האלה לא יקרו שוב
שאול פרבר:
 בירוקרטיה לא אמורה להיות מחסום בפני אלה שרוצים להצטרף לעם ישראל
שאול פרבר:
 אז תודה, באמת תודה ליושב ראש הוועדה וכל אנשי הוועדה
עודד פורר:
אני רוצה להגיד יישר כוח גם למערך הגיור על המאמץ, גם למשרד הבריאות ולשר הבריאות וגם למשרד האוצר בתוך האירוע הזה
עודד פורר:
 אני מקווה שלא נידרש עוד פעם לכנס את הוועדה סביב התור הזה
עודד פורר:
 אני כן אבקש שלפני סוף המושב, המושב מסתיים לדעתי ב-7 באפריל, אז לפני ה-7 באפריל, בישיבה האחרונה שלנו, שיהיה עדכון איפה אנחנו עומדים מבחינת בית החולים ובהתקדמות
צגה מלקו:
הכוונה לסיים את ה-98 בתקופה מאוד קצרה?
עודד פורר:
זה ייקח חודשיים
עודד פורר:
 הם יתחילו בסוף מרץ, עד סוף מאי הם יסיימו את ה-98, זו הכוונה
צגה מלקו:
יפה
צגה מלקו:
 אני רוצה להגיד פה, אדוני היושב ראש, אני מצדיעה לך, אתה התמדת בעניין הזה ולא הרפית, כל הכבוד
דוד טל:
מצטרף
עודד פורר:
 תודה רבה, חברים, הישיבה נעולה
עודד פורר:
 אני מתכבד לפתוח את ישיבת ועדת העלייה, הקליטה והתפוצות בנושא העלאתם של בני המנשה
עודד פורר:
 זו ישיבת מעקב בהמשך לדיונים שהתקיימו ב-2 בינואר וב-3 במרס 2024
עודד פורר:
 בדיון האחרון שהתקיים בנושא נמסר כי 5,500 מבני המנשה ממתינים לעלייה לישראל
עודד פורר:
 בחמש השנים האחרונות עלו 1,421 עולים מבני שבט המנשה
עודד פורר:
 חלקם ממתינים באזורי סכסוך וקרבות שהם אינם חלק מכך
עודד פורר:
 בדיון האחרון ביקשנו מנציגי משרד החוץ לבחון את מידת הסיכון שבה נמצאים בני המנשה באזורי ההמתנה ולגבש חוות דעת מקצועית בנושא
עודד פורר:
      יענקל'ה מוסקוביץ', מנהל המו"פ ויו"ר הוועדה החקלאית מועצה אזורית רמת נגב, הציע בדיון לקלוט את הממתינים מבני המנשה בקליטה ישירה במועצה אזורית רמת נגב ודובר על הצורך הדחוף בשיפור קליטתם של בני המנשה שכבר נמצאים בארץ
עודד פורר:
 משרד העלייה והקליטה אמור היה להציג תוכנית מסודרת להעלאתם של הממתינים וגם לשילוב משרדי הממשלה הרלוונטיים לשיפור קליטתם של בני המנשה שנמצאים כבר בארץ, ולפיכך התכנסנו כאן היום
עודד פורר:
 נתחיל עם משרד החוץ
צבי חאוטה:
יש לי בקשה
צבי חאוטה:
 בפרוטוקול הקודם היה ציטוט לא נכון
צבי חאוטה:
 נכתב "הרגו שבעה בני מנשה" – זה לא נכון, לא התכוונתי ולא אמרתי את זה
צבי חאוטה:
 הציטוט לא נכון ואת זה אני רוצה לתקן
עודד פורר:
בסדר גמור, נרשם
מיכל וילר טל:
משרד החוץ תומך וישתף פעולה עם כל פעולה לעלייתם של בני המנשה לארץ
מיכל וילר טל:
 עם זאת, המשרד מבקש שהדבר יתבצע בפרופיל נמוך על מנת לשמר את היחסים הבילטרליים הטובים הקיימים עם הודו, המסייעת לנו בזירות חשובות ובמאמץ מלחמתי
מיכל וילר טל:
 מדובר בסוגיה רגישה מאוד בציבוריות ובמערכת הפוליטית של הודו שנמצאת כרגע בשנת בחירות
מיכל וילר טל:
 על בסיס כל המידע שיש ברשותנו – קונסול, קהילה, מודיעין – נכון להיום, הסכנה הנשקפת לקהילה הינה בעצימות נמוכה
מיכל וילר טל:
 אני מדגישה, נכון להיום, לשעה זו
מיכל וילר טל:
 הסכסוך הבין שבטי שמתנהל במחוז קשור בפריווילגיות ואינו מכוון כנגד קהילת בני המנשה
מיכל וילר טל:
 עם זאת, המשרד ממשיך לנטר את המצב באופן שוטף ויוודא את ביטחונם של בני המנשה
מיכל וילר טל:
 ככל שתהיה החרפה אנו נדאג לדווח על כך ולעשות פעולה
משה סרדינס:
שלום לכולם, צהריים טובים
משה סרדינס:
 כמו שאמרנו גם בדיונים קודמים, אנחנו נחתום את זה כרגע בתוך הפרק הזה
משה סרדינס:
 משרד העלייה והקליטה עסוק מאוד בחודשים האחרונים בסיום עבודת הוועדה הבין-משרדית
משה סרדינס:
 אני חייב לומר שההירתמות של כל המשרדים היא לא פחות ממדהימה
משה סרדינס:
 יש המון תובנות, המון רצון, המון למידה של הקהילה
משה סרדינס:
 הוועדה ישבה למעלה מ-60 שעות עבודה, סיירנו בארץ, היינו גם בטבריה, פגשנו גם את בני המנשה המפונים מקרית שמונה שעברו לטבריה, גם את הקהילה בטבריה, נכנסנו לבתי עסקים, למדנו את כל מה שקשור לבני הקהילה
משה סרדינס:
      ביום שני הקרוב נקיים את הדיון האחרון
משה סרדינס:
 אני רוצה רק לסבר את האוזן בהקשר הזה
משה סרדינס:
 הדיון הוא של מנהלי אגפים של כל המשרדים הרלוונטיים, יחד עם המשרד שלנו, כדי בסוף להוציא מכל מה שעשינו עד עכשיו את התוכנית המדויקת שתתאים לבני מנשה
משה סרדינס:
 מדובר על תוכנית מאוד גדולה, מאוד רחבה, שתיטיב מאוד עם בני הקהילה שנמצאים פה בארץ, וממילא היא תיטיב באופן משמעותי עם הבאים לאחר מכן
משה סרדינס:
      קודם כל היה חשוב לנו לומר שאנחנו ממש לקראת סיום
משה סרדינס:
 נגיש את ההמלצות שלנו ב-15 במרס לשר, משם נצא להחלטת ממשלה בהקשר הזה ומשם נעבור לשלב העלייה שכבר נמצא על הפרק
משה סרדינס:
 גם השר כבר אישר באופן עקרוני את נושא העלייה
משה סרדינס:
 אנחנו בוחנים גם את הדברים האלה
משה סרדינס:
 שוב, בהתאמה - - -
עודד פורר:
מה השר אישר בדיוק?
משה סרדינס:
השר אישר להיכנס למסלול עלייה
עודד פורר:
של גיבוש החלטת הממשלה?
משה סרדינס:
של גיבוש החלטת ממשלה בהקשר של עלייה
משה סרדינס:
 אנחנו באופן עקרוני – אני לא רוצה להיכנס לפרטים כי הכול בתוך השרוול ואני מאמין מאוד בעבודה השקטה, גם אחי השותפים מכירים את עמדתי, הם יודעים שעבודה שקטה בסוף מביאה תוצאות טובות, וזה גם מתחבר לרצון של משרד החוץ, ואני בהחלט מזדהה עם הרצון הזה